[{"text_idx": "#000004", "text": "Mae ein Cymuned Ffermio yn cynnig rhwydwaith i ffermwyr rannu gwybodaeth a phrofiad a llais unedig er mwyn anfon neges bwerus i Lywodraeth Cymru. Yr ydym am sicrhau bod y bobl ar lawr gwlad wrth wraidd dull newydd o ymdrin a\u0302 pholisi amaeth- amgylcheddol, sy\u2019n cael ei ariannu\u2019n ddigonol ac sy\u2019n addas i ddarparu nwyddau cyhoeddus sydd eu hangen ar frys."}, {"text_idx": "#000005", "text": "Mae\u2019r chwe astudiaeth achos a nodir yma yn dangos rhai o\u2019r ystod eang o ddulliau arloesol o ymdrin a\u0302\u2019r materion heriol sy\u2019n wynebu ffermwyr Cymru heddiw. Mae GWCT Cymru yn gallu defnyddio degawdau o ymchwil gwyddonol ar gyfer datrysiadau ymarferol i heriau cadwraethol. Mae ein cri i \u2018ddilyn y gwyddoniaeth\u2019 i\u2019w gweld yn y treial gan John Warburton Lee a Trystan Edwards o fwydo a chnwd gorchudd yn ystod y gaeaf."}, {"text_idx": "#000006", "text": "Os ydym ni am wrthdroi\u2019r dirywiad mewn bywyd gwyllt a chyrraedd targedau carbon, dylai mesurau cadwraeth fod ar raddfa tirwedd a chynnwys cymunedau lleol. Ar o\u0302l datblygu\u2019r dull Clwstwr Ffermwyr, rydym wedi gweld yr hyn y gall ffermwyr ei gyflawni pan fydd ganddynt y cymorth cywir i\u2019w helpu i weithio gyda\u2019i gilydd. Mae cymdeithas bori gyntaf erioed Gareth Wyn Jones yn fodel ysbrydoledig o bw\u0302er y math hwn o gydweithio."}, {"text_idx": "#000007", "text": "Mae GWCT Cymru wastad wedi hyrwyddo dull gweithredu ar lawr gwlad sy\u2019n cael ei arwain gan ffermwyr yn hytrach na \u201cgwaith cadwraeth wrth ddesg\u201d o\u2019r top i\u2019r gwaelod. Mae Sam Kenyon yn enghraifft wych, sy\u2019n angerddol am ffermio cynaliadwy, ac o ganlyniad yn dyst i adferiad yn ei phridd a dw\u0302r mwy glan yn yr afonydd sy\u2019n rhedeg drwy\u2019r fferm."}, {"text_idx": "#000008", "text": "Bydd gwarchodfeydd natur a dynodiadau amddiffynnol yn chwarae rhan wrth wrthdroi colli bioamrywiaeth a dal a storio carbon. Ond rheolwyr tir preifat sy\u2019n rheoli\u2019r rhan fwyaf o gefn gwlad Cymru, fel y rhai a nodir yma, o ffermydd bach teuluol i fusnesau ar raddfa fwy. Mae Cymuned Ffermio GWCT Cymru yn cydnabod mai eu sgiliau a\u2019u hymrwymiad, wedi\u2019i gyfuno a\u0302 chefnogaeth gyllidol ddigonol a chyngor da yn seiliedig ar wyddoniaeth, yw\u2019r cyfuniad orau i lwyddo."}]